Еўрарадыё: Зможаце сёлета яшчэ больш віз выдаць? Лешак Шарэпка: Ёсць фізічныя магчымасці людзей, і гэта будзе складана. Будзем намагацца ўтрымаць той узровень, якога дасягнулі летась. Калі атрымаецца выдаць больш віз, я буду толькі рады. Але ж Беларусь і так з’яўляецца чэмпіёнам свету па колькасці шэнгенскіх віз — у вас 7-8% насельніцтва мае такія візы. Гэта ў некалькі разоў больш, чым у Расіі, і ў тры разы больш, чым ва Украіне. У вас надзвычайны попыт на шэнгенскія візы, і тут узнікае праблема.